Vier sterf in trompop botsingArgieffoto Vier mense, waaronder ŉ polisiebeampte, is dood nadat twee bakkies mekaar Donderdagaand reg van voor in Georgedale, KwaZulu-Natal getref het. Zinhle Mngomezulu, woordvoerder van die KwaZulu-Natalse Padverkeersinspektoraat, het gesê die ongeluk het net voor middernag naby die Georgedale-treinstasie plaasgevind. “ŉ Polisiebeampte van die Camperdown-polisiestasie, wat nie aan diens was nie, was een van die drie mans en ŉ vrou wat dood is,” het Mngomezulu gesê. “Een persoon het ernstige beserings opgedoen en is na ŉ hospitaal geneem vir verder behandeling.” Die oorsaak van die ongeluk is nog nie bekend nie. Die polisie ondersoek die ongeluk.